Xabar qilinishicha, bombardimonchi samolyotlar Qandahor, Hirot, Lashkargoh hamda Hilmanddagi nishonlarga zarba bergan. AQSh «Tolibon» jangarilariga qarshi kurashish uchun Afg‘onistonga B-52 Stratofortress bombardimonchi samolyotlarini jo‘natdi. Bu haqda o‘z manbalariga tayanib The Times gazetasi xabar berdi. Nashr ma’lumotiga ko‘ra, bombardimonchi samolyotlar Afg‘onistonga AQShning Qatardagi al-Udayd aviabazasidan yo‘l olgan. Samolyotlar soni ma’lum qilinmayapti. Xabar qilinishicha, bombardimonchi samolyotlar Qandahor, Hirot, Lashkargoh hamda Hilmanddagi nishonlarga zarba bergan. AQSh shuningdek, AC-130 Spectre samolyotlari va MQ-9 Reaper jangovar dronlaridan ham foydalangan, deb yozadi The Times. Avvalroq Juzjon viloyati toliblar nazoratiga o‘tgani xabar qilingandi.